5. számú napirend

**ELŐTERJESZTÉS**

**Horvátzsidány, Kiszsidány, Ólmod és Peresznye Községek Önkormányzatai Képviselő-testületének**

**2022. január 25-ei együttes ülésére**

**Tárgy: Horvátzsidány és Ólmod települések Helyi Választási Bizottsága tagjának, póttagjainak megválasztása**

**Előterjesztő:** Fucinné Dorner Anikó jegyző/HVI.vezető

**Készítette:** Fucinné Dorner Anikó jegyző/HVI.vezető

**Tárgyalta:** -

**Tanácskozási joggal meghívott**:-

**Költségvetési, pénzügyi-gazdálkodási szempontból ellenőrizte:**

**Törvényességi szempontból ellenőrizte**: Fucinné Dorner Anikó jegyző

Tisztelt Képviselő-testületek!

Magyarország köztársasági elnöke a 7/2022.(I.11.) KE határozatával az országgyűlési képviselők 2022. évi általános választását, a 8/2022. (I.11.) KE határozatával az országos népszavazás időpontjának meghatározását

**2022. április 3. napjára tűzte ki.**

Tájékoztatom, a tisztelt Képviselő-testületeket, hogy a választási eljárásról szóló 2013. évi XXXVI. törvény (a továbbiakban: Ve.) hatálya kiterjed az országgyűlési képviselők választására, valamint arra az eljárásra, melyre más törvény a Ve. alkalmazását elrendeli. (országos népszavazás lebonyolítása)

A Ve. 23.§ szerint. a helyi választási bizottság **három** - **az egy szavazókörrel rendelkező településen öt - tagját és legalább két póttagot** a települési önkormányzat képviselő-testülete a helyi önkormányzati képviselők és polgármesterek általános választásának évében, április 1. és május 31. között választja meg; személyükre a helyi választási iroda vezetője tesz indítványt.

Minden településen a 2019. évi önkormányzati választásokat megelőzően a HVB. tagok és póttagok megválasztása határidőben megtörtént.

A Ve. 34.§ (1) bekezdése alapján a választási bizottság tagjának megbízatása a 33. §-ban foglaltakon túl megszűnik:

1. ha a megbízatás 17.§-ban foglalt feltételei megszűntek,
2. a 18.§ szerinti összeférhetetlenség esetén,
3. lemondással,
4. ha a megbízott tag megbízatását a megbízó visszavonja,
5. ha a megbízott tagot megbízó független jelölt vagy a jelölő szervezet által állított, a megbízásra jogosító jelölt vagy lista kiesik,
6. a tag halálával.

Két település esetében írásbeli lemondás miatt szükségessé vált új tag, póttag megválasztása. Minden település tekintetében, a mellékelt határozati javaslatban szereplő személyekkel előzetes egyeztetést folytattam, megválasztásuk esetén a megbízást elfogadják, velük szemben összeférhetetlenség nem áll fenn.

**Horvátzsidány Község:**

Holler Vivien 2021. október 13-án megtett írásbeli nyilatkozatban a HVB. tagságról lemondott. A megüresedett bizottsági tagi helyre a póttagok közül, a megválasztásra irányuló javaslatban szereplő sorrend szerinti póttag Kőrös Istvánné (9733 Horvátzsidány, Ady utca 14.sz.) alatti lakos lép.

A póttagok közül ennek okán 1. helyre Lakotár Orsolya (9733 Horvátzsidány, Kossuth u 1.sz.) alatti lakos kerül, második helyre pedig javaslom megválasztani Szabó Lajosné (9733 Horvátzsidány, Forrás utca 6.sz.) alatti lakost.

Kérem a Tisztelt Képviselő-testületet a mellékelt határozati javaslatban szereplő döntés jóváhagyására.

**Határozati javaslat**

Horvátzsidány Község Önkormányzata Képviselő-testülete minősített többséggel, ….. igen szavazattal (egyhangúlag) a következő határozatot hozta:

**……/2022. (I. 25.) számú Képviselő-testületi határozat:**

1./ Horvátzsidány Község Önkormányzata Képviselő-testülete a Helyi Választási Bizottság megüresedett bizottsági tagi helyre a póttagok közül, a megválasztásra irányuló javaslatban szereplő sorrend szerinti póttagot Kőrös Istvánné (9733 Horvátzsidány, Ady utca 14.sz.) alatti lakost választja meg.

2./ Horvátzsidány Község Önkormányzata Képviselő-testülete a Helyi Választási Bizottság

első póttagjának Lakotár Orsolya (9733 Horvátzsidány, Kossuth u 1.sz.) alatti lakost, második póttagjának Szabó Lajosné (9733 Horvátzsidány, Forrás utca 6.sz.) alatti lakost választja meg.

Felelős: Krizmanich István horvátzsidányi polgármester, Fucinné Dorner Anikó jegyző/HVI.vezető

Határidő: azonnal

**Ólmod Község:**

Dömötörné Kozmor Adrienn HVB. tag, Csizmazia Adrienn és Horváthné Hutter Krisztina HVB póttagok írásbeli nyilatkozatban a HVB. tagságról, póttagságról lemondtak. A megüresedett bizottsági tagi helyre Mercs Mária (9733 Ólmod, Fő u 22.) alatti lakos megválasztását javaslom.

A megüresedett póttagi helyekre a következő személyek megválasztását javaslom.

1. póttag Czagány Tünde (9733 Ólmod, Fő u 53.sz.) alatti lakos

2. póttag Gregorichné Hábetler Mária Magdolna (9733 Ólmod, Fenyő utca 7.sz.) alatti lakos

Kérem a Tisztelt Képviselő-testületet a mellékelt határozati javaslatban szereplő döntés jóváhagyására.

**Határozati javaslat**

Ólmod Község Önkormányzata Képviselő-testülete minősített többséggel,….. igen szavazattal (egyhangúlag) a következő határozatot hozta:

**……/2022. (I.25.) számú Képviselő-testületi határozat:**

1./ Ólmod Község Önkormányzata Képviselő-testülete a Helyi Választási Bizottság megüresedett bizottsági tagi helyre Mercs Mária (9733 Ólmod, Fő u 22.) alatti lakost választja meg.

2./ Ólmod Község Önkormányzata Képviselő-testülete a Helyi Választási Bizottság első póttagjának Czagány Tünde (9733 Ólmod, Fő u 53. sz.) alatti lakost, második póttagjának Gregorichné Hábetler Mária Magdolna (Ólmod, Fenyő utca 7.sz.) alatti lakost választja meg.

Felelős: Hergovich Vince ólmodi polgármester, Fucinné Dorner Anikó jegyző/HVI vezető

Határidő: azonnal

Horvátzsidány, 2022. január 18.

Fucinné Dorner Anikó

jegyző/HVI.vezető