# 

# Beszámoló a Horvátzsidányi Közös Önkormányzati Hivatal 2021. évi tevékenységéről

Tartalom

[Beszámoló a Horvátzsidányi Közös Önkormányzati Hivatal 2021. évi tevékenységéről 1](#_Toc92282831)

[1. Szervezeti kérdések, szervi tevékenység és gazdálkodás 3](#_Toc92282832)

[1.1. A Közös Önkormányzati Hivatal létrehozása, alapvető feladatai 3](#_Toc92282833)

[1.2. A hivatal szervezete, személyi, tárgyi feltételek 4](#_Toc92282834)

[1.3. A Horvátzsidányi Közös Önkormányzati Hivatal működésének pénzügyi feltételei 5](#_Toc92282835)

[2. Jogszabályi változások 6](#_Toc92282836)

[3. Magyar Államkincstár által végzett ellenőrzés 2021-2022. évben 7](#_Toc92282837)

[4. A Közös Önkormányzati Hivatal feladatai ágazatonként 11](#_Toc92282838)

[4.1. Anyakönyvi igazgatás 11](#_Toc92282839)

[4.2. Népesség és lakcímnyilvántartási feladatok 12](#_Toc92282840)

[4.3. Hagyatéki ügyek 13](#_Toc92282841)

[4.4. Gyámügyi és gyermekvédelmi igazgatás 13](#_Toc92282842)

[4.5. Szociális igazgatás 14](#_Toc92282843)

[4.5.1. Szociális étkezés, házi segítségnyújtás, falugondnoki szolgálat 15](#_Toc92282844)

[4.6. Kereskedelmi igazgatás 15](#_Toc92282845)

[4.7. Földművelésügyi igazgatás 16](#_Toc92282846)

[4.8. Polgári védelem, honvédelmi igazgatás 17](#_Toc92282847)

[4.9. Temető-nyilvántartás 17](#_Toc92282848)

[5. A jegyző 18](#_Toc92282849)

[6. Költségvetési, gazdálkodási, pénzügyi feladatok 21](#_Toc92282850)

[6.1. Helyi adózással összefüggő feladatok 23](#_Toc92282851)

[7. Iktatás, irattározás 23](#_Toc92282852)

[8. Pályázatok 32](#_Toc92282853)

[9. Összegzés 34](#_Toc92282854)

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 84. (1) bekezdése szerint a helyi önkormányzat képviselő-testülete az önkormányzat működésével, valamint a polgármester vagy a jegyző feladat-és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására polgármesteri hivatalt vagy közös önkormányzati hivatalt hoz létre. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.

A Mötv.81.§ (3) bekezdés f) pontja szerint és a közös önkormányzati hivatal létrehozásáról szóló megállapodás 5. pontja alapján a jegyző évente beszámol minden képviselő-testületnek a közös önkormányzati hivatal munkájáról.

## 1. Szervezeti kérdések, szervi tevékenység és gazdálkodás

### 1.1. A Közös Önkormányzati Hivatal létrehozása, alapvető feladatai

A Horvátzsidányi Közös Önkormányzati Hivatal 2013. április 1-jei hatállyal, négyoldalú megállapodással, határozatlan időtartamra Horvátzsidány, Kiszsidány, Ólmod és Peresznye Községek Önkormányzatainak Képviselő-testületi döntésével alakult meg. A megállapodás szerint a közös önkormányzati hivatal székhelye Horvátzsidány.

A Közös Hivatal számára meghatározott feladatoknak és hatásköröknek a Hivatal munkavállalói közötti megosztásáról a Hivatal vezetője gondoskodik.

A feladatok és hatáskörök megosztása nem lehet ellentétes a jogszabályok és az alapító, fenntartó által a Hivatal vezetőjére és dolgozóira kötelezően előírt feladatokkal, hatáskörökkel.

A tevékenységeket meghatározó jogszabályok: Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdése szerinti feladatok forrásai, Horvátzsidány, Kiszsidány, Ólmod és Peresznye Község Önkormányzat Képviselő-testületeinek mindenkori költségvetési rendelete.

1. A Közös Hivatal alapvető feladatai azönkormányzatok működésévelkapcsolatban:

* ellátja a képviselő-testületek és bizottsága(ik) működéséhez kapcsolódó szervezési és adminisztrációs feladatokat,
* tájékoztatással és ügyviteli közreműködéssel segíti az önkormányzati képviselők, a bizottság(ok) és a képviselő-testületek munkáját,
* közreműködik a testületi szervek által tárgyalandó írásos előterjesztések elkészítésében,
* előkészíti és végrehajtja a bizottság(ok) és a képviselő-testületek döntéseit (határozatok és rendeletek) a polgármesterek és a jegyző operatív vezetésével.

1. A Közös Hivatal alapvető feladatai a nemzetiségi önkormányzat működésével kapcsolatban:

* A horvát (Horvátzsidány, Peresznye és Ólmod) és német (Kiszsidány) nemzetiségi önkormányzatok által igényelt mértékben ellátja a nemzetiségi önkormányzatok testületének működéséhez kapcsolódó szervezési és adminisztrációs feladatokat,
* tájékoztatással és ügyviteli közreműködéssel segíti a nemzetiségi önkormányzati képviselők munkáját.

1. A Közös Hivatal alapvető feladata a közigazgatási hatósági ügyek ellátása, az önkormányzati igazgatási, közigazgatási hatósági ügyek döntésre való szakszerű előkészítésével, valamint a végrehajtásával kapcsolatos feladatok végrehajtása. A Közös Hivatal feladatainak ellátása során együttműködik az önkormányzatok más intézményeivel, szerveivel, a társhatóságokkal és -szervekkel, valamint a közszolgáltatást végző szervekkel.
2. A Közös Hivatal működésére és a közigazgatási hatósági ügyekkel kapcsolatos feladataira vonatkozó belső szabályokat az alábbi szabályzatok, utasítások tartalmazzák:

* Iratkezelési Szabályzat,
* Munkavédelmi és Tűzvédelmi Szabályzat,
* Közszolgálati Szabályzat,
* Közszolgálati Adatvédelmi Szabályzat,
* Informatikai Biztonsági Szabályzat.

### 1.2. A hivatal szervezete, személyi, tárgyi feltételek

A Közös Önkormányzati Hivatal a Horvátzsidányi Közös Önkormányzati Hivatal Szervezeti és Működési Szabályzata alapján látja el feladatát. A magasabb szintű jogszabályokon kívül a fenti dokumentum és a kötelező helyi belső szabályzatok, valamint az önkormányzati rendeletek határozzák meg a munkavégzés során az eljárásrendet.

A közös önkormányzati hivatalban foglalkoztatott köztisztviselők jogállását, munkavégzésének kereteit a közszolgálati tisztviselőkről szóló 2011. évi CXCIX. törvény határozza meg, A foglalkoztatott köztisztviselők teljesítményértékelése a jogszabályoknak megfelelően határidőre megtörténik. A munkakörök, feladatkörök megoszlását a belső szabályzatok mellett a részletes munkaköri leírások tartalmazzák. A Hivatalban dolgozó köztisztviselők munkaköre általában ágazati feladatellátáshoz igazodik, de valamennyiük esetében jellemző az ún. csatolt, illetve osztott munkakör.

A Közös Hivatal személyi állománya:

* jegyző 1 fő
* igazgatási ügyintéző 2 fő
* igazgatási-pénzügyi ügyintéző 1 fő
* pénzügyi-gazdálkodási ügyintéző 2 fő
* hivatalsegéd 1 fő

A Közös Önkormányzati Hivatalban a jegyzőn kívül más vezetői munkakör nincs.

2021 évben a Hivatalban személyi változás nem történt.

Iskolai végzettség tekintetében a köztisztviselők közül 4 fő felsőfokú végzettséggel, 2 fő pedig középfokú végzettséggel rendelkezik.

A hivatal köztisztviselői rendelkeznek a munkakörük ellátásához szükséges iskolai és szakmai végzettséggel. Valamennyi dolgozó határidőben letette a közigazgatási alapvizsgát, a felsőfokú végzettségű köztisztviselők a közigazgatási szakvizsgát.

Továbbképzések: A közszolgálati tisztviselők továbbképzéséről szóló 273/2012. (IX.28.) Korm.rend. alapján 2014. évtől megkezdődött a közszolgálati tisztviselők tanulmányi pontrendszerre épülő továbbképzésének időszaka. A köztisztviselők a négyéves képzési ciklus alatt meghatározott mennyiségű képzést kötelesek teljesíteni. A továbbképzések teljesítésének mérése tanulmányi pontrendszer alapján történik. Ennek érdekében a felsőfokú végzettségű köztisztviselők a továbbképzési időszak alatt legalább 128 pontot kötelesek összegyűjteni.

A kötelező továbbképzéseknek a hivatal dolgozói folyamatosan eleget tesznek.

A feladat-ellátás technikai feltételei minden dolgozó számára biztosítottak. 2017. évben a „KÖFOP-1.2.1-VEKOP-16-Csatlakoztatási konstrukció az önkormányzati ASP. rendszer országos kiterjesztéséhez Horvátzsidány Község Önkormányzata ASP. központhoz való csatlakoztatásának eszközbeszerzése. projekt keretében a hivatal teljes informatikai gépparkja megújult, 2018-ban pedig szintén sikeres pályázat következtében, a Hivatal épületrésze is felújításra került, javítva az itt dolgozó munkavállalók munkakörülményeit, pl: klimatizálás.

## 1.3. A Horvátzsidányi Közös Önkormányzati Hivatal működésének pénzügyi feltételei

A Horvátzsidányi Közös Önkormányzati Hivatal költségvetését, illetve a hivatal működési és fenntartási költségeit a létrehozásról szóló megállapodás 8.2. pontja alapján a képviselő-testületek együttes ülésen határozzák meg, a Hivatal költségvetése pedig a megkötött megállapodás értelmében Horvátzsidány Község Önkormányzata költségvetésében szerepel.

A Közös Önkormányzati Hivatalra vonatkozóan a Magyarország 2021. évi központi költségvetéséről szóló 2020. évi XC. törvény (továbbiakban: Kvtv.) szerint elismert létszám 2021. évben: **7, 20** fő volt.

## 2. Jogszabályi változások

A 2021-es esztendő minden szempontból különleges volt az Önkormányzatok számára: A COVID-19 járvány felkészületlenül érte a világot, a pandemia kezelésének, a veszélyelhárításnak pedig mindamellett, hogy elvitathatatlan érdeme emberéletekben mérhető, sajnos számos negatív következménye is volt. A helyi lakosság is biztosan megszenvedte a járványügyi intézkedések hatását, mely legjobban a személyes szabadsághoz való jog gyakorlásának csorbításaként jelentkezett, szokatlan módon folyamatosan változó szabályok írták elő, hogy milyen feltételekkel látogathatók az üzletek, vásárlási idősávok, rendezvénytilalmak, kijárási korlátozások, a szolgáltatásokhoz való hozzáférés szűkítése befolyásolta a cselekvési lehetőségeket.

Ugyanígy az Önkormányzatok is egy folyamatosan változó jogszabályi környezetben kellett, hogy működjenek, számos új feladat keletkezett, illetve a korábbi feladatellátást akár alapvető módon volt szükséges rövid időn belül úgy átszervezni, hogy a lakossággal való kapcsolattartás lehetőségeit többször is az írásbeli és digitális síkra kellett áthelyezni a személyes ügyfélszolgálati kapcsolattartás rovására.

A **koronavírusjárvány** hazai megjelenése az önkormányzati működésre, a települések működtetésére is komoly hatással bírt, a tavalyi esztendő jelentős része a speciális működés, az eddig megszokott képviselő-testületi döntési formáktól eltérő módon zajlott.

**A veszélyhelyzet kihirdetésére 2021-ben az alábbiak szerint került sor:**

1. A Kormány a **478/2020. (XI.3.) Korm. rendeletében** az élet és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (továbbiakban: világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A veszélyhelyzet kihirdetéséről szóló Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§-ának (4) bekezdését, amely az alábbiak szerint rendelkezik.

„*Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat-és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szociális körzeteiről, ha a szolgáltatás a települést is érinti.”*

2. 2021. január 29-én került kihirdetésre a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet 2021. február 8-i hatályba lépéssel. Ebben a rendeletben a Kormány az Alaptörvény 53. cikk (1) bekezdésében meghatározott hatáskörében, valamint az Alaptörvény 53. cikk (2) bekezdésében meghatározott eredeti jogalkotói hatáskörében, figyelemmel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 51/A. §-ára, az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány (a továbbiakban: koronavírus-világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki (1. §), 4. § -ában pedig a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzet során kiadott egyes kormányrendeletek újbóli hatálybalépéséről, illetve alkalmazhatóságáról rendelkezett.

3. A 80/2021. (II.22.) Korm. rendelet 2021. május 23-ig meghosszabbította a 27/2021. (I. 29.) Korm. rendelet hatályát. A 271/2021. (V.21.) Korm. rendelet pedig a 2021. évi I. törvény hatályvesztéséig hosszabbította meg azt. 2021. február 22-én lépett hatályba a koronavírus-világjárvány elleni védekezésről szóló 2021. évi I. törvény, melynek hatályát először a 2021. évi CII. törvény 2021. december 31-ig, majd a 2021. évi CXXX. törvény 2022. június 1-ig meghosszabbította.

2021. június 15-től a települési és nemzetiségi önkormányzatokat érintő ügyekben ismét a képviselő-testületek hoznak döntést az eddigi polgármesteri és elnöki döntések gyakorlatát követően.

A járványügyi készültségben, illetve a veszélyhelyzetben szükséges védelmi intézkedések szervezésében és lebonyolításában a polgármesterek iránymutatásai mentén a Közös Önkormányzati Hivatal dolgozói is maximálisan kivették a részüket, megítélésem szerint a nehézségek ellenére a helyi közigazgatás jelesre vizsgázott. A Hivatalban egy napra sem állt meg a munka, igazgatási szünet elrendelésére, illetve karantén miatti zárlatra nem került sor.

A veszélyhelyzet során történő önkormányzati működés, a meghozott polgármesteri döntések, valamint a nemzetiségi önkormányzatok tekintetében az elnöki döntések száma településenként részletesen a beszámoló 5. pontjában kerül bemutatásra.

## 3. Magyar Államkincstár által végzett ellenőrzés 2021-2022. évben

Az államháztartásról szóló törvény végrehajtásáról szóló 368/2011. (XII.31. ) Korm. rendelet 115/A § (2) bekezdése, valamint a pénzügyminisztérium Szervezeti és Működési Szabályzatáról szóló 1/2020. (I.31.) PM utasítás értelmében az államháztartásért felelős miniszter által átruházott hatáskörben eljáró államháztartás szabályozásáért, humán és önkormányzati költségvetésért felelő helyettes államtitkár által jóváhagyott az államháztartásról szóló 2011. évi CXCV. törvény 68/B. § szerinti kincstári éves ellenőrzési tervében 2021. július 1-2022. június 30. között szabályszerűségi pénzügyi ellenőrzést végez a Magyar Államkincstár a helyi önkormányzat, nemzetiségi önkormányzat és irányítása alá tartozó költségvetési szervek ellenőrzésére.

Az ellenőrzés a pénzügyi szabályzatokra, azok betartásának ellenőrzésére terjed ki. Elektronikus feltöltés és helyszíni szemle/ellenőrzés keretében történik a kontroll.

***A kincstári ellenőrzés lefolytatásához bekérendő/bekérhető dokumentumok****:*

**1. Az ellenőrzésről való értesítéssel egyidejűleg bekérendő dokumentumok:**

* + Költségvetési szerv esetén az alapító okirat.
  + Helyi önkormányzat, nemzetiségi önkormányzat, térségi fejlesztési tanács esetében a Szervezeti és Működési Szabályzat.
  + Társulás esetén a társulási megállapodás.
  + Irányított költségvetési szervek Szervezeti és Működési Szabályzata.
  + Költségvetési szervek esetében a munkamegosztási megállapodás (Költségvetési szerv - Önkormányzati Hivatal/Önkormányzat irányítása alá tartozó gazdasági szervezet/Társulási tanács munkaszervezeti feladatait ellátó költségvetési szerv között).
  + Közigazgatási szerződés (a helyi önkormányzat és a helyi nemzetiségi önkormányzat között létrejött megállapodás a nemzetiségek jogairól szóló 2011. évi CLXXIX. törvény 80.§ (1)-(5) bekezdésekben előírtakról).
  + Társulás esetében, ha a társulási tanács munkaszervezeti feladatait nem a székhely település szerinti önkormányzati hivatal látja el, akkor a feladatellátásról szóló megállapodás.
  + Ügyrend (gazdasági szervezet esetében, illetve szervezeti egységekre vonatkozóan).
  + Számviteli politika és az annak keretében elkészítendő szabályzatok:

- az eszközök és a források értékelési szabályzata,

- az eszközök és a források leltárkészítési és leltározási szabályzata,

- az önköltségszámítás rendjére vonatkozó belső szabályzat,

- a pénzkezelési szabályzat.

* Számlarend.
* Bizonylati rend.
  + Gazdálkodáshoz kapcsolódó, pénzügyi folyamatokat érintő belső szabályzatok:

- a tervezéssel, gazdálkodással az ellenőrzési, adatszolgáltatási és beszámolási feladatok teljesítésével kapcsolatos belső előírásokat, feltételeket tartalmazó szabályzat/szabályzatok, *(a kötelezettségvállalás, ellenjegyzés, teljesítés igazolása, érvényesítés, utalványozás gyakorlásának módjával, eljárási és dokumentációs részletszabályaival, valamint az ezeket végző személyek kijelölésének rendjével kapcsolatos szabályzat (Gazdálkodási szabályzat), valamint a jogkörök gyakorlására jogosult személyekről és aláírás-mintájukról vezetett nyilvántartás)*,

- a beszerzések lebonyolításával kapcsolatos eljárásrend,

- a belföldi és külföldi kiküldetések elrendelésével és lebonyolításával, elszámolásával kapcsolatos szabályok,

- az anyag- és eszközgazdálkodás számviteli politikában nem szabályozott kérdései,

- a reprezentációs kiadások felosztása, azok teljesítésének és elszámolásának szabályai,

- a gépjárművek igénybevételének és használatának rendje,

- a vezetékes- és mobiltelefonok használata,

- a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendje.

* + Nyilatkozat az információs önrendelkezési jogról és az információszabadságról szóló 2011. évi CXII. törvény 32-34. § szerinti elektronikus közzététel teljesítésének helyéről az elérési cím megjelölésével.
  + Vagyonrendelet.
  + Az Áht. 109. § (6) bekezdés felhatalmazása alapján a kiadások készpénzben történő teljesítésének eseteit megállapító rendelet.
  + Magyarország helyi önkormányzatairól szóló 2011. évi CLXXXIX. törvény 41. § (9) bekezdés alapján az államháztartáson kívüli forrás átvételét és átadását szabályozó rendelet.
  + Jóváhagyott Belső ellenőrzési kézikönyv.
  + Ellenőrzött időszakra vonatkozó, kockázatelemzéssel alátámasztott belső ellenőrzési terv.
  + Ellenőrzött időszakot megelőző költségvetési évre vonatkozó éves ellenőrzési jelentés, illetve összefoglaló éves ellenőrzési jelentés.
  + A költségvetési szervek belső kontrollrendszeréről és belső ellenőrzésről szóló 370/2011. (XII. 31.) Korm. rendelet 1. melléklete szerinti Vezetői nyilatkozat a belső kontrollrendszer ellenőrzött időszakot megelőző költségvetési évre vonatkozó működtetéséről.
  + Iratkezelési szabályzat.
  + Informatikai rendszer biztonsági szabályzat (önkormányzati hivatal esetében).
  + Ellenőrzési nyomvonal.
  + Szervezeti integritást sértő események kezelésének eljárásrendje.
  + Integrált kockázatkezelés eljárásrendje.
  + Integrált kockázatkezelési rendszer működtetését igazoló dokumentumok.
  + Nyomonkövetési rendszer (monitoring) működtetését igazoló dokumentumok,
  + Aktualizált Munkaköri leírások (a gazdálkodási feladatokat ellátó személyekre vonatkozóan).
  + Belső kontroll felelős kijelölésének dokumentuma (amennyiben a Bkr. 6. § (6) bekezdés alapján kijelölésre került).
  + A 2019. évi önkormányzati választásokat követően az Mötv. 43. § (3) bekezdés előírása szerinti, Képviselő-testületi határozatok.
  + A Bkr. 13. § (1) bekezdés szerinti külső ellenőrzések jelentéseit és az intézkedési tervek végrehajtásáról szóló Bkr. 14. § (1) bekezdés szerinti nyilvántartás.
  + 2021. évre elfogadott költségvetési rendelet és azok részletes alátámasztása és a módosításaik.
  + Önkormányzat esetében ASP ADÓ szakrendszerből előállított dokumentumok Excel fájl formátumban:

- *Kigyűjtés az egyszerűsített értékelési eljárás alá vont adókövetelések értékvesztésének elszámolásához* elnevezésű dokumentumok 2020.12.31. időpontra vonatkozóan,

- *Átadott Adatok a Gazdálkodási Rendszernek* elnevezésű dokumentum 2021.06.30. állapot szerint Excel formátumban.

* Minden vizsgált szervre:

- 2020. évi Éves költségvetési beszámoló (aláírt),

- 2021. évi Elemi költségvetés (aláírt),

- 2020. éves beszámoló mérleget alátámasztó leltárak.

A felsorolt dokumentumokat folyamatosan kell az ellenőrök rendelkezésére bocsátani, illetve az elektronikus tárhely hozzáférési jogosultságok biztosítását követően 8 munkanapon belül kell feltölteni.

* + A vizsgált időszakra vonatkozó főkönyvi kivonat, pdf formátumban az ASP KASZPER 902 Főkönyvi kivonat menüpontjából,
  + A vizsgált időszakra vonatkozó részletes főkönyvi kivonat Excel fájl formátumban az ASP KASZPER 9021 Főkönyvi kivonat részletes nyomtatása menüpontjából: a vizsgálandó szekciókhoz tartozó valamennyi nyilvántartási számla és könyvviteli számla főkönyvi kartonja (2021. 1-6 havi, (ASP Gazdálkodási szakrendszert használók esetében az ASP KASZPER modul Főkönyvi karton nyomtatása 9021 menüpontból, a T/K forgalom szétbontásával) Excel formátumban),
  + A 2021. II. negyedévi Időközi mérlegjelentés pénzeszközök sorának alátámasztására az időszak utolsó bankszámlakivonatai, pénztárjelentései,
  + Áhsz. 14. melléklete szerinti és egyéb részletező nyilvántartások (pl. értékcsökkenés elszámolását alátámasztó dokumentumok, tárgyi eszköz nyilvántartásból (ASP KATI modul esetében 12.; 126.; 222.; 228,; 232 menüpontokból lekért ) Excel formátumú tábla), működési és felhalmozási célú támogatások részletező nyilvántartása,
  + Tartós részesedésekre vonatkozó részvénykönyvi igazolás, államháztartáson belülre vagyonkezelésbe, koncesszióba adott eszközökről nyilatkozat, államháztartáson kívülre vagyonkezelésbe, koncesszióba adott eszközökről nyilatkozat, használatba adott eszközökre és befektetett eszközökre vonatkozó nyilatkozat 2021.06.30-i állapot szerint,
  + Kincstári ellenőrzés időszakára vonatkozó adófolyószámla kivonat,
  + A 2014. évi rendezőmérleget alátámasztó teljes körű kiértékelt leltár dokumentumai.

**A vizsgált időszakra vonatkozó főkönyvi kivonatok, bankszámlakivonatok és pénztárjelentések feltöltési határideje a 2021. évi 06. havi időközi költségvetési jelentés és a 2021. évi II. negyedéves időközi mérlegjelentés Ávr. 169. § (3) bekezdés, 170. § (2) bekezdés szerinti adatszolgáltatási kötelezettség teljesítését követő munkanap (2021. július 21.).**

**2. Az ellenőrzés folyamán a Kincstárban rendelkezésre álló dokumentumok:**

* + KGR adatszolgáltatásai.
  + KGR rendszerbe feltöltött főkönyvi kivonatok.
  + A Kincstár által eAdat-ra feltöltött 5. és 12. havi bérfelhasználási összesítők adatait tartalmazó csv kiterjesztésű fájl Excel formátumban.

**3. Az ellenőrzés, év végi mintavételezés során bekérendő dokumentumok:**

* + A vizsgált időszakra vonatkozó részletes főkönyvi kivonat pdf formátumban 2021. december 31-i fordulónappal.
  + Tárgyévre (2021. év) elfogadott költségvetési rendelet módosításai 2021. június 30-a utáni időszak.
  + A vizsgálandó szekciókhoz tartozó valamennyi nyilvántartási számla és könyvviteli számla főkönyvi kartonja 2021. december 31. fordulónappal, (ASP Gazdálkodási szakrendszert használók esetében az ASP KASZPER modul Főkönyvi karton nyomtatása 9021 menüpontból, a T/K forgalom szétbontásával) Excel formátumban.
  + A 2021. december 31-i állapot szerinti helyi adó zárási összesítő, valamint a követelések értékvesztésének kimutatása Excel formátumban.
  + A gazdasági események alapbizonylatai (pl. számla, bankszámlakivonat, pénztárbizonylat, selejtezési jegyzőkönyvek), a kapcsolódó dokumentumokkal (pl. utalványrendelet, kontírlap, szerződés, megrendelés, üzembe helyezési jegyzőkönyv),
  + Pénztárjelentések, számlakivonatok 2021.12.31-i fordulónappal.
  + Áhsz. 14. melléklete szerinti és egyéb analitikus nyilvántartások (pl. értékcsökkenés elszámolását alátámasztó dokumentumok, tárgyi eszköz nyilvántartásból (ASP KATI modulból lekért) Excel formátumú táblák, IVK rendszerből lekért Excel formátumú tábla, a Tartós részesedésekre vonatkozó részvénykönyvi igazolás, államháztartáson belülre vagyonkezelésbe, koncesszióba adott eszközökről nyilatkozat, államháztartáson kívülre vagyonkezelésbe, koncesszióba adott eszközökről nyilatkozat, használatba adott eszközökre és befektetett eszközökre vonatkozó nyilatkozat 2021.12.31-i állapot szerint.
  + A mérlegszámlák alátámasztását igazoló leltári dokumentumok a 2021. évi záró adatokról.

**4. Az ellenőrzés, mintavételezés során bekérhető dokumentumok:**

* + Testületi, vezetői döntések, határozatok.
  + A szervezet más hatóságnak készített, megküldött adatszolgáltatásai, bevallásai.
  + Egyéb, az ellenőrzés szempontjából releváns dokumentumok.

**Az ellenőrzés megterhelte a hivatal dolgozóit, de összességében megfeleltünk a jogszabályi követelményeknek. Részletes értékelést 2022-ben az ellenőrzés lezárását követően kapunk.**

## 4. A Közös Önkormányzati Hivatal feladatai ágazatonként

### 4.1. Anyakönyvi igazgatás

Az anyakönyvvezetői megbízással rendelkező, szakvizsgázott kollégák anyakönyvvezetői minőségükben ellátták az anyakönyvi ügyintézés hatósági és egyes szolgáltatási feladatait. A Hivatalban 2021. év elején 2 fő ügyintéző rendelkezett anyakönyvi megbízással, valamint székhelyközségünk polgármestere is vizsgázott anyakönyvvezetőként működik közre a házasságkötéseknél. A Vas Megyei Kormányhivatal 2021. szeptember hónapban indított anyakönyvi képzést, melyen Horváthné Erdődi Annamária vett részt és 2021. decemberében sikeres vizsgát tett.

Az anyakönyvi ügyek csoportjába tartozik főként a három alapeset a születés, a házasság és a haláleset anyakönyvezése és az anyakönyvi nyilvántartás folyamatos és naprakész vezetése, utólagos anyakönyvezések, társadalmi rendezvények levezetése (házasságkötés). Születés anyakönyvezésére nem került sor, mivel a gyermekek zömében Szombathelyen születnek, így az anyakönyvezésük is ott történik. 2014. július 1. napjával bevezetésre került az elektronikus anyakönyv (EAK). A rendszer bevezetésével megnőtt az anyakönyvvezetők feladata, mivel minden egyes papír alapú anyakönyvben található adatot folyamatosan fel kell rögzíteni az új rendszerbe. A törvény meghatározza azokat az eseteket, amikor a papír alapú bejegyzés adattartalmát az elektronikus anyakönyvbe rögzíteni kell. Az új anyakönyvi eseményeket 2014. július 1-től már csak az Elektronikus Anyakönyvi Rendszerben lehet rögzíteni.

**Anyakönyvi ügyek alakulása 2021-ben**

|  |  |
| --- | --- |
| **Alapbejegyzések** | **Egyéb anyakönyvi esemény** |
| **Születés: 0** | **Megkeresések: (**Értesítés halálesetről, másolatok küldése): **0** |
| **Házasság: 7**  **Szándékbejelentés: 1** | **Házasság felbontások bejegyzése: 2** |
| **Halálozás: 5** | **Egyéb anyakönyvi ügyek:**  Hazai anyakönyvezés: **2**  Apai elismerő: **2**  Névváltozási kérelem:**3**  Egyszerűsített honosítás:**2** |
|  | **Anyakönyvi kivonat kérés: 26** |

### 4.2. Népesség és lakcímnyilvántartási feladatok

A jegyző, az ügyintézők a polgárok személyi adatainak és lakcímének nyilvántartásáról szóló 1992. évi LXVI. törvény és a végrehajtásáról szóló 146/1993. (X.26.) Korm. rendelet, valamint a központi címregiszterről és címkezelésről szóló 345/2014. (XII.23.) Korm. rendelet alapján látták el a polgárok személyi és lakcím adatait tartalmazó nyilvántartás vezetését, valamint a címképzést, mely hatáskörrel a vonatkozó jogszabály értelmében az ingatlan fekvése szerint illetékes települési önkormányzat jegyzője rendelkezik.

A nyilvántartás hagyományos ún. kartonos rendszerben és informatikai alapon is működött. Ügyfél kérelmére hatósági bizonyítványt állítottunk ki, elláttuk a lakcímbejelentéssel kapcsolatos feladatokat, intézkedünk lakcím érvénytelenítésről, fiktívvé nyilvánításról is.

**A Központi Címregiszter (KCR)**

Magyarországon a közigazgatás nem rendelkezett-rendelkezik-egységes, közhiteles az ország valamennyi címét lefedő cím-adatbázissal. Ennek kialakítása 2014. év folyamán kezdetét vette. A címregiszter célja a magyarországi címkezelés egységes jogszabályi környezetének, igazgatási folyamatainak és egy teljes, közhiteles címnyilvántartásnak a megvalósítása.

Az állami és önkormányzati nyilvántartások együttműködésének általános szabályairól szóló 2013. évi CCXX. törvény értelmében a címadatot tartalmazó állami és önkormányzati nyilvántartások együttműködési képeségének elősegítésére és az egységes címkezelés biztosítására 2015. január 1-ig létrehozásra került a központi címregiszter.

A KCR létrehozásának eredményeként egy egységesített jogszabályi háttér, a közhiteles cím elsődleges változásainak egységesített kezelése és egy központi mester címadat-nyilvántartás jön létre. Az adatfeltöltés tekintetében a címregiszter csak a meglévő közhiteles nyilvántartások-személyi adat-és lakcímnyilvántartás és ingatlan-nyilvántartás- adataira épített adatok a címregiszterbe csak ezekből a nyilvántartásokból kerülhettek be.

A címregiszter egységes felületet biztosít az adatok bevitelére és közvetlen kapcsolatban áll az ingatlan-nyilvántartással, valamint a személyi adat-és lakcímnyilvántartással. A KCR-t folyamatosan frissítjük, karbantartjuk, a szükséges felülvizsgálatokat, módosításokat címrendezés keretében állandó jelleggel rögzítjük az országos adatbázisban. 2021-ben sor került Horvátzsidány, Kiszsidány, Ólmod és Peresznye településeken a rendezetlen házszámok felülvizsgálatára. Ólmodon a 4 szolgálati lakás közül 3 már belterületbe lett vonva, és a sorban következő Fenyő utcai házszámot kaptak.

### 4.3. Hagyatéki ügyek

A hagyatéki eljárásról szóló 2010. évi XXXVIII. törvény szerint az eljárás nemperes eljárás, melyben a közjegyző eljárása az elsőfokú bírósági eljárással azonos hatályú. Az eljárás az örökhagyó halálának bekövetkeztével rendezi a hagyaték sorsát. A hagyatéki ügyek intézése a hagyatéki eljárás egyes cselekményeiről szóló 29/2010. (XII.31.) KIM. rendelet alapján történt. A Hivatal feladata az elhalt személy hagyatékának, póthagyatékának felvételére és közjegyzőhöz történő továbbítására irányul. Ezekre az ügyekre jellemző, hogy egyre bonyolultabbá válnak a hagyatékok bővülő köre, jellege miatt /vállalkozások, kft-k, bt-k, részvények, osztatlan közös tulajdonban álló mezőgazdasági ingatlanok, ingó vagyonok több esetbeni leltározása stb./

**A hagyatéki ügyintézés alakulása 2021-ben**

**Peresznye:**

* hagyatéki leltár felvétel: 35 esetben
* póthagyaték: 6

**Horvátzsidány:**

* hagyatéki leltár felvétel: 22 esetben
* póthagyaték: 1

**Kiszsidány:**

* hagyatéki leltár felvétel: 3 esetben
* póthagyaték: 0

**Ólmod:**

* hagyatéki leltár felvétel: 22 esetben
* póthagyaték: 0

### 4.4. Gyámügyi és gyermekvédelmi igazgatás

A gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése szerint a helyi önkormányzat a gyermekjóléti és gyermekvédelmi feladatainak ellátásról minden év május 31-jéig – a külön jogszabályban meghatározott tartalommal – átfogó értékelést készít, amelyet a Képviselő-testület, illetve a közgyűlés megtárgyal. Az értékelést meg kell küldeni a gyámhivatalnak.

A 2021. évi gyermekvédelmi feladatok ellátásáról szóló beszámolókat a települési önkormányzatok képviselő-testületei áttekintették és elfogadták. Az önkormányzatok beszámolóiba beépítésre került a Kőszegi Szociális Gondozási Központ Család- és Gyermekjóléti Szolgálat feladatellátásáról készült szakmai anyag is. Az átfogó értékelések határidőben megküldésre kerültek a Vas Megyei Kormányhivatal Hatósági Főosztály Szociális és Gyámügyi Osztálya részére.

### 4.5. Szociális igazgatás

A szociális igazgatásról és szociális ellátásokról szóló 1993. évi III. törvény alapján a feladatok vagy jegyzői, vagy képviselő-testületi hatáskörbe tartoznak. A képviselő-testület a hatáskörét átruházhatja a polgármesterre.

Horvátzsidány, Kiszsidány, Ólmod és Peresznye Község Önkormányzatai törvényi kötelezettségüknek eleget téve 2018-ban megalkották a szociális juttatások rendszeréről szóló önkormányzatirendeletüket, melyekben részletesen szabályozásra kerültek az igényelhető települési támogatások. A rendeletek az elmúlt esztendőkben több alkalommal módosításra kerültek annak okán, hogy bővítésre került az igénybe vehető települési támogatások köre, valamint néhány támogatás esetében módosultak a bekerülési feltételek és a támogatási mértékek.

Térségünk önkormányzatai kiemelt figyelmet fordítanak a már bevezetett szociális ellátások folyamatos felülvizsgálatára. Az évenkénti nyugdíjemelések, a garantált bérminimum, illetve a minimálbér emelkedése kapcsán a korábban megállapított jövedelemhatárok alkalmazása azt eredményezné, hogy a rászorult családok, illetve egyedülállók egy része kiesne az önkormányzatok által nyújtott szociális ellátásokból.

A települési támogatások megállapítását a képviselő-testületek – az eseti támogatás kivételével – polgármesteri hatáskörbe helyezték.

**A 2021-ben megállapított települési támogatások statisztikai adatait településenként, ellátási típusonként, kifizetésenként a következő táblázat szemlélteti**



**Bursa Hungarica Felsőoktatási Önkormányzati Ösztöndíj** Horvátzsidányban 4 fő, Kiszsidányban 2 fő, Ólmodon 1 fő és Peresznyén 2 fő felsőoktatási intézményben tanuló hallgató részesült támogatásban.

### 4.5.1. Szociális étkezés, házi segítségnyújtás, falugondnoki szolgálat

2020. november 16-án került benyújtásra a Vas Megyei Kormányhivatal részére Horvátzsidány Község Önkormányzatának kérelme a szociális étkeztetés, valamint a házi segítségnyújtás szolgáltatások, Kiszsidány, Ólmod és Peresznye községek önkormányzatainak a szociális étkeztetés szolgáltatás szolgáltatói nyilvántartásba történő bejegyzése céljából. A kérelemhez szükséges törzskönyvi módosításokat, az étkeztetésre, valamint a házi segítségnyújtásra vonatkozó szakmai programokat, a feladatellátási szerződéseket a Hivatal elkészítette és így 2021. január 1-jével megtörtént a szolgáltatói nyilvántartásba történő bejegyzés mind a négy település esetében. A házi segítségnyújtás szolgáltatást Horvátzsidány Község Önkormányzata látja el Kiszsidány, Ólmod és Peresznye településeken is, így ezen településeken nem kellett ezen szolgáltatás bejegyzését engedélyeztetni. A szociális étkeztetési szolgáltatást viszont minden település önmagának biztosítja, ennek érdekében kérelmezni kellett a szolgáltatói nyilvántartásba történő bejegyzést.

2021. május 17-én került benyújtásra a Vas Megyei Kormányhivatal részére Horvátzsidány Község Önkormányzatának kérelme a falugondnoki szolgáltatás szolgáltatói nyilvántartásba történő bejegyzése céljából. A kérelemhez szükséges szervezeti és működési szabályzatot, gépjármű üzemeltetési szabályzatot, szakmai programot, rendeletet a Hivatal elkészítette és így 2021. július 1-jével megtörtént a szolgáltatói nyilvántartásba történő bejegyzés.

2020. november 18-án került benyújtásra a Vas Megyei Kormányhivatal részére Peresznye Község Önkormányzatának kérelme a falugondnoki szolgáltatás szolgáltatói nyilvántartásba történő bejegyzése céljából. A kérelemhez szükséges szervezeti és működési szabályzatot, gépjármű üzemeltetési szabályzatot, szakmai programot, rendeletet a Hivatal elkészítette és így 2021. január 1-jével megtörtént a szolgáltatói nyilvántartásba történő bejegyzés.

A szociális étkeztetés és a házi segítségnyújtás szolgáltatásokhoz kapcsolódóan 2021. január 1-jétől a Hivatalnak további feladatai vannak, ugyanis a szolgáltatások igénybevételét az erre a célra létrehozott informatikai felületen keresztül naponta jelenteni szükséges.

### 4.6. Kereskedelmi igazgatás

A kereskedelemről szóló 2005. évi CLXIV. törvény, a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény, valamint a kereskedelmi tevékenységek végzésének feltételeiről szóló 210/2009. (IX.29.) Korm.rendelet 2.§ b) pontja alapján a jegyző ellátja az üzletben folytatott kereskedelmi tevékenység, mozgóbolt útján folytatott kereskedelmi tevékenység, a vásáron vagy piacon folytatott kereskedelmi tevékenység, a közterületi értékesítés, az üzleten kívüli kereskedelem bejelentésével, engedélyezésével és nyilvántartásával kapcsolatos feladatokat.

A nyilvántartásban szereplő kereskedelmi tevékenység, üzletek száma: Horvátzsidány: 13, Kiszsidány: 1, Ólmod: 1, Peresznye: 10.

Ebből 2021-ben bejegyzett tevékenység: Horvátzsidány: 1.

A hivatal ellátja a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet alapján, az egyéb szálláshelyekre, magánszálláshelyekre vonatkozó engedélyezési, nyilvántartási feladatokat.

A nyilvántartásban szereplő szálláshelyek száma: Horvátzsidány: 7, Ólmod: 2, Kiszsidány: 1.

Ebből 2021-ben bejegyzett tevékenység: Horvátzsidány: 1, Kiszsidány: 1.

A hivatal ellátja a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013. (II.27.) Korm. rendelet alapján a telepekre vonatkozó engedélyezési, nyilvántartási feladatokat.

A nyilvántartásban szereplő telephelyek száma: Horvátzsidány: 2, Kiszsidány: 1, Ólmod: 1, Peresznye: 3

Ebből 2021-ben bejegyzett tevékenység: 0

A hivatal ellátja az 55/2009. (III. 13.) Korm. rendelet alapján   
a vásárok, a piacok, és a bevásárlóközpontokra vonatkozó engedélyezési, nyilvántartási feladatokat.

A nyilvántartásban szereplő vásárok száma: Horvátzsidány: 2.

Ebből 2021-ben bejegyzett tevékenység: Horvátzsidány: 2

Minden év december 1-jéig ellenőrzési tervet szükséges készíteni a kereskedelmi igazgatás és a szálláshely-szolgáltatás ellenőrzése céljából. Hivatalunk a hatósági ellenőrzést nyilatkozatok bekérésével tette meg a 2021. évi járványügyi helyzet miatt. A hivatalhoz tartozó valamennyi szálláshely rendelkezik a szükséges iratokkal, a felszereltségi előírásokkal és a szükséges jelentések megteszik a Nemzeti Turisztikai Adatszolgáltató Központ valamint az önkormányzat irányába.

### 4.7. Földművelésügyi igazgatás

**Hirdetményes közzététel:**

A mező- és erdőgazdasági földek forgalmáról szóló 2013. évi CXXII. törvény a termőföldek adásvétel, vagy haszonbérlet keretei között történő értékesítését az elővásárlásra, előhaszonbérletre jogosultak részére nyitva álló nyilatkozattételi lehetőséghez köti.

Ennek biztosítása érdekében az ingatlan tulajdonosa, a jogszabályban meghatározott módon, hirdetményes közzétételre kötelezett az adásvételi és haszonbérleti szerződések földhivatali jóváhagyásához. A közzétételt – főszabályként – az ingatlan fekvése szerint illetékes jegyzőnél kérelmezheti.

A hirdetményes közzétételt elektronikusan a magyarorszag.hu felületen kell biztosítani.

Hirdetményes közzététel 2021-ben:

* haszonbérleti szerződés: 40
* adásvételi szerződés: 35

**Vadkárbecslési eljárásra** 2021-ben 3 kérelem érkezett. A Hivatal feladata a földművessel, a területen vadászatra jogosult vadásztársasággal és a vadkárszakértővel történő helyszíni bejárás, majd az elismert kár megtérítésének módját rögzítő határozat kiadása.

A tavalyi évben nem jelentkezett be méhész vándorméhekkel.

### 4.8. Polgári védelem, honvédelmi igazgatás

A polgári védelemről szóló 1996. évi XXXVII. törvény alapján mind a négy településre vonatkozóan elkészültek a települések tervei. Minden önkormányzat rendelkezik Veszélyelhárítási Tervvel, Megalakítási tervvel, illetve minden esztendőben a rendkívüli téli időjárási viszonyok esetére vonatkozóan intézkedési terv készül. A meglévő terveket minden év február 28-ig kell aktualizálni és folyamatosan a változásokat át kell vezetni.

A polgári védelemmel összefüggő hivatali koordinációs és operatív feladatokat a közbiztonsági referens látja el. 2021-ben sor került új veszélyelhárítási tervek készítésére.

### 4.9. Temető-nyilvántartás

A temetőkről és a temetkezésről szóló 1999. évi XLIII. törvény értelmében a temetőt üzemeltető önkormányzat feladata a temetési helyek nyilvántartására, a nyilvántartó könyv vezetése. A hivatal hirdetményben értesíti a lakosságot a helyi rendelet szerinti megváltási időtartamokról és megváltási díjakról, mely a temető bejáratánál kihirdetésre kerül. Haláleset bekövetkezésekor a temetésre kötelezett személy a hivatal útján rendezi a sírhely megváltását. Ezen felül 3-5 évente a temetői sírhely megváltási befizetések felülvizsgálatra kerülnek. Jelenleg Horvátzsidányban rendelkezünk pontos kimutatásokkal: a temetőtérkép aktuális, fotódokumentált az összes síremlék, elektronikus formában vezetett kimutatás áll rendelkezésre. A befizetések nyomon követhetők, azaz a megváltási időtartamok rendelkezésre állnak, és a sírhelyek 81%-a megváltásra került a 2020. évi felhívás eredményeként. Peresznye tekintetében a nyilvántartás naprakész, azonban a korábbi megváltások nem kerültek rögzítésre vagy nem is voltak. Kiszsidány és Ólmod esetében csak a 2018 óta bekövetkezett halálesetek tekintetében áll rendelkezésre információ a befizetésekről. A nyilvántartó könyveket ettől függetlenül a törvényi előírásoknak megfelelően vezetjük.

## 5. A jegyző

**A jegyző** tevékenységi körének meghatározó része, a jogszabályi feltételek és a Hivatalt létrehozó megállapodásban rögzítettek szerint, a **Hivatal vezetése.**

A jegyző a Mötv. 81.§ (1) és (3) bekezdései értelmében

*a)*dönt a jogszabály által hatáskörébe utalt államigazgatási ügyekben;

*b)*gyakorolja a munkáltatói jogokat a polgármesteri hivatal, a közös önkormányzati hivatal köztisztviselői és munkavállalói tekintetében, továbbá gyakorolja az egyéb munkáltatói jogokat az aljegyző tekintetében;

*c)*gondoskodik az önkormányzat működésével kapcsolatos feladatok ellátásáról;

*d)*tanácskozási joggal vesz részt a képviselő-testület, a képviselő-testület bizottságának ülésén;

*e)*jelzi a képviselő-testületnek, a képviselő-testület szervének és a polgármesternek, ha a döntésük, működésük jogszabálysértő;

*f)*évente beszámol a képviselő-testületnek a hivatal tevékenységéről;

*g)*döntésre előkészíti a polgármester hatáskörébe tartozó államigazgatási ügyeket;

*h)*dönt azokban a hatósági ügyekben, amelyeket a polgármester ad át;

*i)*dönt a hatáskörébe utalt önkormányzati és önkormányzati hatósági ügyekben;

*j)*a hatáskörébe tartozó ügyekben szabályozza a kiadmányozás rendjét;

*k)* rögzíti a talált dolgok nyilvántartásába a talált idegen dologgal kapcsolatos a körözési nyilvántartási rendszerről és a személyek, dolgok felkutatásáról és azonosításáról szóló törvény szerinti adatokat, valamint a talált idegen dolog tulajdonosnak történő átadást követően törli azokat.

**A jegyző egyik fő tevékenységi köre a képviselő-testületek működésével függ össze.** A jegyző ezirányú feladatkörében aktívan közreműködnek az igazgatási ügyintézők, igazgatási pénzügyi ügyintéző.

A jegyző és az igazgatási ügyintézők, igazgatási pénzügyi ügyintéző ellátta a képviselő-testületek működésével összefüggésben az alábbi feladatokat.

Az ülések előkészítését, meghívó összeállítását, a Képviselő-testület elé kerülő előterjesztések elkészítését, azok érintettek részére történő továbbítását.

A jegyző elkészítette a testületi ülések napirendjeinek előterjesztéseit, határozati javaslatait, rendelet-tervezeteit. Elkészítette a képviselő-testületi ülések jegyzőkönyveit, a határozati kivonatokat, rendeleteket, azok kiadmányait és gondoskodott azok továbbításáról a végrehajtásukért felelősök részére.

A képviselő-testületek üléseiről készült jegyzőkönyvek a Kormányhivatal részére, a jogszabályban előírt határidőn belül megküldésre kerültek a célra létrehozott Nemzeti Jogszabálytár felületén.

A jegyző és az ügyintéző gondoskodott a helyi rendeletek kihirdetéséről, módosításokkal egységes szerkezetbe történő foglalásáról, Kormányhivatal részére történő továbbításáról.

Elkészítette és folyamatosan vezettette az önkormányzati határozatok nyilvántartását.

A jegyző kiemelt feladata az önkormányzati feladat- és hatásköröket érintő jogszabályváltozások folyamatos figyelemmel kísérése, s azok alapján új helyi önkormányzati rendeletek megalkotásának, vagy már a hatályos képviselő-testületi rendeletek módosításának kezdeményezése.

**A Képviselő-testületek, Nemzetiségi Önkormányzati Képviselő-testületek 2021. évi működése**



A nemzetiségek jogairól szóló 2011. évi CLXXIX. törvény szerint a jegyző vagy annak – a jegyzővel azonos képesítési előírásoknak megfelelő – megbízottja, a helyi önkormányzat megbízásából és képviseletében részt vesz a nemzetiségi önkormányzat testületi ülésén és jelzi, amennyiben törvénysértést észlel. A Horvátzsidányi Közös Önkormányzati Hivatalban nincs a jegyzővel azonos képesítési feltételekkel rendelkező köztisztviselő, ezért mind a nemzetiségi önkormányzati, mind a települési önkormányzati üléseken a jegyző vesz részt.

Mivel a képviselő-testület tagjai jellemzően munkaviszonyban állnak, ezért a képviselő-testületi ülések megtartására leginkább este 18 óra körül kerülhet sor. Gyakoriak az együttes képviselő-testületi ülések, hiszen a négy településre jellemző azonos témakörök esetén, valamint a jogszabályban, megállapodásban közös döntést előirányzó feladatokat együttes ülésen kell, vagy célszerű megtárgyalni. Horvátzsidány, Kiszsidány, Ólmod és Peresznye települési önkormányzatai és nemzetiségi önkormányzatai között, valamint a települések között kiváló partneri kapcsolat működik, szem előtt tartva a térségi fejlődést és a horvát, valamint német nemzetiségi kultúra, hagyományok ápolását.

**A veszélyhelyzet kihirdetése következtében 2020-ban kialakult speciális helyzet 2021-ben is folytatódott június 15-ig. Településeinken mind a polgármesterek, mind a nemzetiségi önkormányzatok elnökei a meghozott döntések előtt szinte kivétel nélkül kikérték a képviselő-testület tagjainak véleményét, az elfogadást a képviselők írásban jelezték. Az előterjesztések, határozati javaslatok, rendelettervezetek mindenki számára ismertté váltak, valamint utólagos képviselő-testületi jóváhagyásra sem volt szükség az így kialakult gyakorlat miatt. A felelős döntések meghozatalának elősegítésében a képviselő-testületeknek kiemelkedően fontos szerepe volt.**

A számadatokból is egyértelműen kitűnik, hogy a térség települési és nemzetiségi önkormányzatai, a polgármesterek, elnökök egyaránt rendkívül aktív munkát végeztek a döntéshozatal területén.

A Horvátzsidányi Közös Önkormányzati Hivatal köztisztviselői, a jegyző, nemcsak feladatkörüknél fogva látják el ezirányú teendőiket, hanem mint a helyi civil közösségek tagjai, segítői aktívan részt vesznek az önkormányzati, nemzetiségi önkormányzati rendezvények előkészítésében, megszervezésében és lebonyolításában.

**Szakhatósági eljárások, kezelői tulajdonosi hozzájárulások**

Az általános közigazgatási rendtartásról szóló 2016. évi CL. törvény (továbbiakban: Ákr.) 55. és 57.§-ai értelmében

**55. §***[A szakhatósági eljárás]*

(1) Törvény vagy a szakhatóságok kijelöléséről szóló kormányrendelet közérdeken alapuló kényszerítő indok alapján az ügyben érdemi döntésre jogosult hatóság számára előírhatja, hogy az ott meghatározott szakkérdésben és határidőben más hatóság (a továbbiakban: szakhatóság) kötelező állásfoglalását kell beszereznie.

**57. §***[Az előzetes szakhatósági állásfoglalás]*

Ha törvény vagy kormányrendelet nem zárja ki, az ügyfélnek az eljárás megindítása előtt benyújtott kérelmére a szakhatóság a szakhatósági állásfoglalásra vonatkozó szabályok megfelelő alkalmazásával előzetes szakhatósági állásfoglalást ad ki. A kérelemhez egy évnél nem régebbi előzetes szakhatósági állásfoglalás csatolható be, ha törvény vagy kormányrendelet más időtartamot nem állapít meg. A hatóság a kérelemmel benyújtott előzetes szakhatósági állásfoglalást szakhatósági állásfoglalásként használja fel.

A szakhatóság olyan szakkérdésben ad ki állásfoglalást, melynek megítélése hatósági ügyként a hatáskörébe tartozik, ennek hiányában törvény vagy kormányrendelet annak vizsgálatát szakhatósági ügyként a hatáskörébe utalja.

A jegyző a közigazgatási hatósági eljárások során több esetben, mint szakhatóság működik közre, így pl:

* telekalakítási, telekrendezési ügyben - építéshatósági eljárásban: 5 db
* villamosenergia-ipari építésügyi hatósági engedélyezési eljárásban: 4 db
* vízjogi létesítési engedélyezési eljáráshoz kapcsolódóan: 13 db
* útépítési engedélyezési eljáráshoz előírt szakhatósági kérdések megítélésében.

A szakhatósági eljárások során a jegyző, az engedélyezési eljárásra vonatkozó **ágazati jogszabályokban meghatározott szakkérdések elbírálásában működik közre,** legtöbbször annak elbírálása kérdésében, hogy **a létesítmény, vagy tevékenység a helyi önkormányzati rendeletben és a helyi építési szabályzatban meghatározott természetvédelmi követelményeknek** a kérelemben foglaltak szerint, vagy további feltételek mellett megfelel-e.

Az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII.29.) Korm. rendelet (továbbiakban: Korm. rendelet) alapján 2021-ben **22** szakhatósági állásfoglalás kiadására került sor.

## 6. Költségvetési, gazdálkodási, pénzügyi feladatok

Az önkormányzati gazdálkodásra vonatkozó szabályok évről évre változnak és az önkormányzatokra egyre nagyobb feladat terhet rónak. 3 kolléga foglalkozik ezzel a területtel, kapcsolt munkakörben.

Az ellátott feladatok (összetettségük miatt csak felsorolás jelleggel):

* az önkormányzat adott évi költségvetési rendelettervezetének elkészítése, a költségvetési rendeletek év közbeni módosítása,
* havi, évközi, éves beszámolók, mérlegjelentések készítése az államháztartási információs rendszerben,
* a jóváhagyott előirányzatok terhére történő kötelezettségvállalások nyilvántartása, gazdasági események számviteli rögzítése és a költségvetés végrehajtásáról szóló beszámolók készítése,
* az illetményszámfejtéssel, adó-és jövedelemigazolással kapcsolatos feladatok ellátása,
* az önkormányzatok vagyonának nyilvántartása,
* a bevételek beszedésével kapcsolatos pénzügyi teendők intézése: számlakibocsátás, beérkező számlák nyilvántartása, fizetési kötelezettség érvényesítése és a pénzügyi teljesítés,
* a házipénztár működtetésével kapcsolatos pénzügyi feladatok,
* az ÁFÁ-val kapcsolatos pénzügyi és nyilvántartási feladatok ellátása, ÁFA bevallások készítése,
* a hatályos jogszabályok alapján megállapított települési támogatások kifizetése,
* leltározás, selejtezés végrehajtása,
* köztisztviselők, közalkalmazottak, közfoglalkoztatottak alkalmazásával kapcsolatos feladatok elvégzése /KIRA/ rendszeren keresztül,
* pályázaton elnyert támogatások lehívása, nyilvántartása, a befejezett beruházások nyilvántartása, aktiválása.

Az Ávr-ben foglaltaknak megfelelően a bizonylatok alaki, tartalmi ellenőrzését, szakmai igazolását, érvényesítését és az utalványrendeletek elkészítését elvégezték, illetve ellenőrizték az ügyintézők.

A banki forgalom online történt számítógépes terminál használatával.

Az Áht. 108.§ (1) bekezdése alapján, a költségvetési év során a Kormány rendeletében meghatározott gyakorisággal időközi költségvetési jelentést és időközi mérlegjelentést elkészítettek a Kincstár számára. Az időközi költségvetési jelentés egységes rovatrend rovatai eredeti és módosított előirányzatait, valamint azok teljesítését mutatja be.

Elvégezték az önkormányzati vagyon értékbeni nyilvántartását, gondoskodtak annak főkönyvi adatokkal való egyezőségéről.

Az ingatlanvagyon nyilvántartása az Ingatlanvagyon Kataszter keretében valósul meg.

A jogszabályban meghatározott határidőkig benyújtásra került a képviselő-testületek részére a jogszabályban meghatározott tartalommal, az önkormányzatok költségvetési rendelet-tervezete, nemzetiségi önkormányzatok költségvetési határozat-tervezete, az évközi és az éves beszámolók, a Hivatal költségvetés-tervezete, évközi és éves beszámolói.

Az év folyamán több alkalommal szolgáltattak adatot a MÁK elektronikus információs portálján (e-Adat), (főkönyvi kivonatok megküldése, ingatlan-vagyon statisztika, gépjárműadó megosztás, adóerő-képesség kimutatása stb.).

Az ügyintézők gondoskodtak a közfoglalkoztatáshoz, az egyszeri pénzbeli ellátásokhoz (gyermekvédelmi kedvezményben részesülők egyszeri ellátása stb.) kapcsolódó kifizetések központosított támogatásainak igényléséről, nyilvántartásáról és elszámolásáról, havi, illetve eseti rendszerességgel, a MÁK Önkormányzati Előirányzat-gazdálkodási moduljában.

Az ebr42 önkormányzati információs rendszerben az ügyintézők a különböző államháztartási rendszerből elérhető támogatások igénylését, elszámolását elvégezték, felméréseket rögzítettek.

Ügyintézők ellátták – munkakörüknek megfelelően, illetve külön felhatalmazás alapján – az alábbi operatív gazdálkodási jogköröket: pénzügyi ellenjegyzés, érvényesítés, utalványozás.

**Valamennyi, határidőhöz kötött költségvetési, gazdálkodási, pénzügyi feladat időben megvalósult.**

## 6.1. Helyi adózással összefüggő feladatok

Az adóügyekkel foglalkozó, osztott munkakörben igazgatási területet is ellátó ügyintéző elvégezte az önkormányzatok közigazgatási területén a központi adójogszabályokban, a helyi önkormányzati rendeletekben a jegyző hatáskörébe utalt adók, adók módjára behajtandó köztartozások megállapításával, nyilvántartásával, beszedésével, kezelésével, hatósági bizonyítványok kiadásával, valamint az információs szolgáltatással kapcsolatosan előírt feladatokat.

A 2021. évi helyi adózással kapcsolatos települési szintű jegyzői beszámolót a képviselő-testületek 2021. december hónapban elfogadták.


## 7. Iktatás, irattározás

A Horvátzsidányi Közös Önkormányzati Hivatal egyedi iratkezelési szabályzata a közokiratokról, a közlevéltárakról és a magánlevéltári anyag védelméről szóló 1995.évi LXVI. törvény (továbbiakban: Ltv.), a közfeladatot ellátó szervek iratkezelésének általános követelményeiről szóló 335/2005. (XII.29.) Korm. rendeletben előírtak és a Hivatal Szervezeti és Működési Szabályzatának rendelkezései alapján a Magyar Nemzeti Levéltár Vas Megyei levéltára vezetőjének egyetértésével, és a vas Megyei Kormányhivatal vezetőjének jóváhagyásával határozza meg a hivatalhoz érkező és onnan kimenő iratok kezelésének, iktatásának, irattározásának rendjét.

A Hivatalhoz érkező, ott keletkező, illetve az onnan kimenő iratokat az azonosításhoz szükséges, és az ügy intézésére vonatkozó legfontosabb adatok rögzítésével, elektronikus programmal vezérelt adatbázisban tartották nyilván az ügyintézők, kivételt képeznek a minősített iratok.


A Hivatal a székhelyén, településenként külön, iktatás céljára azonos ügyviteli programmal vezérelt elektronikus iktatókönyvet (adatbázist) használt. A papíralapú iratanyagok egyrészt a Hivatal épületén belül kerültek elhelyezésre, 2017. és 2018-ban megvalósult a horvátzsidányi Művelődési Ház emeletén található központi irattár kialakítása is. A selejtezés a jogszabályokban foglalt határidők betartása mellett történt. Minden tárgyévet követő január 31-ig, a hivatal teljes iratforgalmáról, a hatósági és önkormányzati ügyekben kelt iratokról teljeskörű statisztikai adatszolgáltatást kell nyújtani. Az adatszolgáltatás határidőben megtörtént.

**Ügyiratforgalom 2021-ben**




**Ügyiratforgalom 2021-ben településenként**


**Horvátzsidány**




**Horvátzsidány Idősek Klubja iratai**




**Kiszsidány**




**Ólmod**



**Peresznye**



**Adóügyi iratok**



## 8. Pályázatok

|  |  |  |  |  |  |
| --- | --- | --- | --- | --- | --- |
|  | **pályázat címe** | **kódja** | **elnyert támogatás** | **megvalósítás időtartama** | **státusz** |
| **Horvátzsidány** | Tanya- és falugondnoki buszok beszerzése | MFP-TFB/2021 | 14 967 759 Ft | 2021.08.23-2022.03.31. | elnyert, a beszerzés folyamatban van |
| Kommunális eszköz beszerzése | MFP-KOEB/2021 | 14 933 672 Ft | 2021.09.01-2022.03.31. | elnyert, a beszerzés folyamatban van |
| Út, híd, kerékpárforgalmi létesítmény építése/felújítása | MFP-UHK/2021 | 35 297 586 Ft | 2021.09.01-2022.06.30. | elnyert, a beszerzési eljárás folyamatban van |
| Önkormányzati tulajdonban lévő ingatlanok fejlesztése | MFP-ÖTIK/2021 | 29 759 899 Ft | 2021.11.01-2022.09.30. | elnyert |
| Sokszínű együttélés | TOP-5.3.1-16 | 7 180 000 Ft | 2018.10.01-2022.04.30. | folyamatban van a megvalósítás |
| Bölcsődei férőhelyek kialakítása | TOP-1.4.1-19 | 146 586 899 Ft |  | elnyert, a kivitelezés folyamatban van |
| Óvodai játszóudvar és közterületi játszótér fejlesztése | MFP-OJF/  2020 | 4 999 993 Ft | 2021.03.01-2021.04.30. | megvalósult, elszámolás megtörtént |
| Közösségi tér ki-/átalakítás és foglalkoztatás | MFP-KTF/2020 | 31.088.649 Ft | 2020.11.02-2021.12.31. | megvalósult, elszámolás megtörtént |
| Szolgálati lakás kialakítása | MFP-SZL/2019 | 29 997 403 Ft | 2020.01.20-2021.05.31. | megvalósult, elszámolás megtörtént |
| Önkormányzati tulajdonban lévő ingatlanok fejlesztése | MFP-ÖTIK/2021 | nem részesült támogatásban | | |

|  |  |  |  |  |  |
| --- | --- | --- | --- | --- | --- |
|  | **pályázat címe** | **kódja** | **elnyert támogatás** | **megvalósítás időtartama** | **státusz** |
| **Kiszsidány** | Önkormányzati tulajdonban lévő ingatlanok fejlesztése | MFP-ÖTIK/2021 | 24 881 821 Ft | 2021.10.01-2022.10.03. | elnyert, kivitelezés folyamatban |
| Kommunális eszköz beszerzése | MFP-KOEB/2021 | 5 007 102 Ft | 2021.10.01-2022.03.31. | megvalósult, elszámolás megtörtént |
| Sokszínű együttélés | TOP-5.3.1-16 | 100 000 Ft | 2018.10.01-2022.04.30. | folyamatban van a megvalósítás |

|  |  |  |  |  |  |
| --- | --- | --- | --- | --- | --- |
|  | **pályázat címe** | **kódja** | **elnyert támogatás** | **megvalósítás időtartama** | **státusz** |
| **Ólmod** | Út, híd, kerékpárforgalmi létesítmény építése/felújítása | MFP-UHK/2021 | 27 433 885 Ft | 2021.09.01-2022.06.30. | elnyert, kivitelezés folyamatban |
| Közterület karbantartását szolgáló eszközbeszerzés | MFP-KKE/2020 | 2.967.798 Ft | 2020.12.01-2021.03.31. | megvalósult, elszámolás megtörtént |
| Sokszínű együttélés | TOP-5.3.1-16 | 100 000 Ft | 2018.10.01-2022.04.30. | folyamatban van a megvalósítás |
| Óvodai játszóudvar és közterületi játszótér fejlesztése | MFP-OJKJF/2021 | nem részesült támogatásban | | |

|  |  |  |  |  |  |
| --- | --- | --- | --- | --- | --- |
| **Peresznye** | Önkormányzati tulajdonban lévő ingatlanok fejlesztése | MFP-ÖTIK/2021 | 24 998 718 Ft | 2021.10.01-2022.08.31. | elnyert, kivitelezés folyamatban |
| Önkormányzati temetők infrastrukturális fejlesztése | MFP-ÖTIF/2021 | 4 999 977 Ft | 2021.07.01-2022.10.31. | elnyert, kivitelezés folyamatban |
| Kommunális eszköz beszerzése | MFP-KOEB/2021 | 8 205 258 Ft | 2021.09.01-2022.03.31. | elnyert, a beszerzés folyamatban van |
| Sokszínű együttélés | TOP-5.3.1-16 | 200 000 Ft | 2018.10.01-2022.04.30. | elnyert |
| Tanya- és falugondnoki buszok beszerzése | MFP-TFB/2020 | 15.000.000 Ft | 2020.11.02-2021.07.31. | megvalósult, elszámolás megtörtént |
| Közösségszervezéshez kapcsolódó eszközbeszerzés és közösségszervező bértámogatása | MFP-KEB/2021 | nem részesült támogatásban | | |
| Út, híd, kerékpárforgalmi létesítmény építése/felújítása | MFP-UHK/2021 | nem részesült támogatásban | | |
| Önkormányzati tulajdonban lévő ingatlanok fejlesztése | MFP-ÖTIK/2021 | nem részesült támogatásban | | |

## 9. Összegzés

A beszámolóban a Horvátzsidányi Közös Önkormányzati Hivatal 2021. évben elvégzett tevékenységei, a legjellemzőbb területek kiemelésével kerültek bemutatásra. A kiemelt ügykörök mellett számos olyan munka, ténykedés zajlik napi gyakorisággal, vagy évenként csak egy-két alkalommal, amelyek a beszámoló terjedelme, jellege miatt nem nyerhettek említést.

A Közös Önkormányzati Hivatal által elvégzett munka nehézségét és értékét éppen összetettsége, a több esetben megvalósuló csatolt-és osztott munkakörök jelentik. Nagyobb hivatalokkal szemben – ahol a köztisztviselők csak egy-egy ügykörrel, azon belül is csak egy-egy ügytípussal foglalkoznak – itt az ügyintézőknek tízes nagyságrendű és ágazati szempontból eltérő ügyeket kell munkavégzésük során megoldani. Nem elég csak kicsit érteni valamihez, hiszen a ritkán előforduló ügyekben ugyanolyan körültekintéssel, felkészültséggel és felelősséggel kell eljárni, mint a magas számban előforduló, de azonos típusú ügyeknél.

Ki kell emelni, hogy az elmúlt év során egyetlen határidőhöz kötött feladat esetében sem volt elmaradás, melyhez elengedhetetlen volt a köztisztviselők példaértékű munkához való hozzáállása. A napi munkavégzés, az állandó feladatok során a legnagyobb nehézséget a legtöbbször rendelkezésre álló idő rövidsége, vagy annak hiánya jelentette.

Az alkalmazott köztisztviselők leterheltsége folyamatosan nagy, a kampány, illetve határidős feladatok során hatványozott. A dolgozók többsége nem tudja éves rendes szabadságát teljes mértékben kivenni, melyet az elvégzett tevékenység jellege mindenképpen megkövetelne. A távollévő dolgozók a szükséges mértékig ellátták egymás helyettesítését.

A folyamatosan változó jogszabályi környezet, a pandemia következtében kihirdetett veszélyhelyzet és a leterheltség ellenére a hivatali munka jogszerűen és zökkenőmentesen folyt egész évben.

A képviselők rálátása az egész munkára, valamint jelen beszámoló, vélhetően megfelelő alapot nyújt ahhoz, hogy objektív véleményt alakítsanak ki a Horvátzsidányi Közös Önkormányzati Hivatal munkájáról.

Horvátzsidány, 2022. január 10.

Fucinné Dorner Anikó

jegyző